יותר מ 80% מהמבוגרים והצעירים בארה"ב אינם מספיק פעילים גופנית. פעילות גופנית מבטיחה גדילה והתפתחות נורמלים. פעילות גופנית יכולה לגרום לאנשים להרגיש, לתפקד ולישון טוב יותר, כמו גם להפחית את הסיכון של מחלות כרוניות רבות.
מטרת המאמר, לסכם את נקודות המפתח של ההנחיות לפעילות גופנית לאמריקאים, מהדורה שניה (PAG) כפי שפורסמו ב 2018.
וועדה מייעצת לפעילות גופנית שהוציאה הנחיות בשנת 2018, ערכה סקר ספרות יסודי של כל הפרסומים המדעיים שתומכים בפעילות גופנית ובריאות. הוועדה התייחסה ל 38 שאלות, ועוד 104 תת שאלות ודרגה אותן לפי העקביות והאיכותיות של המחקרים. דרוגים שהוגדרו כמבוססי הוכחות באופן "חזק" או "בינוני" היו הבסיס להמלצות של הוועדה. המחלקה לבריאות ושרותים הומניים במשרד הבריאות האמריקאי, בססה את ההנחיות שלה (PAG) על הדוח המדעי של אותה וועדה מייעצת.
ה PAG מספקים מידע והנחיות על סוגי פעילות גופנית שונים, כדי לשפר את בריאותן של קבוצות אוכלוסיה שונות ורבות.
ילדים לפני גיל בית הספר בני 3 עד 5 – צריכים להיות פעילים במשך כל היום כדי לזרז את גדילתם והתפתחותם.
ילדים ונוער בגילאים 6-17 – צריכים לעשות 60 דקות או יותר פעילות גופנית בינונית עד חזקה, כל יום.
מבוגרים צריכים לעשות 150-300 דקות כל שבוע, פעילות גופנית בדרגה בינונית, או 75-150 דקות בשבוע של פעילות אירובית חזקה. בנוסף עליהם לעשות גם פעילות שמחזקת שרירים פעמיים או יותר בשבוע.
מבוגרים יותר צריכים לעשות פעילות גופנית משולבת שתכלול אימוני יציבות כמו גם פעילות אירובית ותרגילים לחיזוק שרירים.
נשים בהריון ולאחר לידה, צריכות לעשות לפחות 150 דקות שלל פעילות בינונית אירובית כל שבוע.
מבוגרים עם בעיות כרוניות או מגבלות פיסיות, כאלה שיכולים, צריכים לפעול לפי ההנחיות למבוגרים ולעשות גם פעילות אירובית וגם חיזוק שרירים.
ההנחיות מדגישות שלזוז יותר ולשבת פחות מועילים לכל אחד כמעט. המרוויחים הגדולים ביותר מפעילות גופנית הם אלה שמבצעים הכי פחות פעילות גופנית. על פי המחקרים, אפילו בתוספת קטנה של פעילות גופנית בינונית עד חזקה התועלת משמעותית ביותר. ככלל, כל תוספת של פעילות גופנית, הן פעילות אירובית והן פעילות שמחזקת שרירים, יש לה תועלת בריאותית.
ההנחיות לפעילות גופנית של האמריקאים, המהדורה השניה, נותנות מידע והנחיות על סוגי וכמות הפעילות הגופנית שנותנת תועלת משמעותית לבריאות. מומחים לבריאות וקובעי מדיניות צריכים להעלות את המודעות לנושא ולקדם בכך את התועלת לבריאות.
נדרש להוסיף מאמצים להטמיע תכניות, הרגלים, ושינויי מדיניות, כדי לחזק את הפעילות הגופנית של כל האוכלוסיה, ובכך לשפר את בריאותם של האמריקאים.
ונצפה, נכון להיום, דצמבר 2018, ע"י יותר מ 156,000 איש.
תרגמה וסיכמה את תקציר מאמר שפורסם כאן ביום 12.11.18 , הרוקחת היועצת סימה לבני מהמרכז לייעוץ תרופתי אישי. ליצירת קשר הקליקו.